РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број: 06-2/271-21

24. јун 2021. године

Б е о г р а д

З А П И С Н И К

11. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 23. ЈУНА 2021. ГОДИНЕ

Седница је почела у 9,05 часова.

 Седници је председавао Маријан Ристичевић, председник Одбора.

Седници су присуствовали чланови Одбора: Тијана Давидовац, Милија Милетић, Станислава Јаношевић, Соња Тодоровић, Момир Стојилковић, Велибор Станојловић, Оља Петровић, Арпад Фремонд, Ненад Филиповић, Весна Стјепановић (заменик Верољуба Матића), Гојко Палалић (заменик Жарка Богатиновића) и Хаџи Милорад Стошић (заменик Јелисавете Вељковић).

 Седници нису присуствовали чланови Одбора: Верољуб Матић, Жарко Богатиновић, Марко Зељуг, Љубинко Ракоњац, Дијана Радовић, Никола Кожовић и Јелисавета Вељковић.

Седници су присуствовали представници Министарства пољопривреде, шумарства и водопривреде: Јелена Благојевић, државни секретар, Марија Матић, Сектор за нормативне и правне послове, Милан Ћупрић, Сектор за пољопривредну политику.

Пре утврђивања дневног реда, његову измену предложио је председник Одбора Маријан Ристичевић, тако да се повлачи 1. тачка дневног реда, а да се дневни ред допуни тачком: Повлачење амандмана Одбора на Предлог закона о уређењу тржишта пољопривредних производа, који је поднела Влада (број 011-985/21 од 4. јуна 2021. године).

Одбор је једногласно прихватио овај предлог за измену дневног реда.

Одбор је једногласно усвојио следећи

 Д н е в н и р е д

1. Повлачење амандмана Одбора на Предлог закона о уређењу тржишта пољопривредних производа, који је поднела Влада (број 011-985/21 од 4. јуна 2021. године).

Прва тачка дневног реда – Повлачење амандмана Одбора на Предлог закона о уређењу тржишта пољопривредних производа.

Председник Одбора, Маријан Ристичевић је предложио да се повуче из скупштинске процедуре амандман Одбора којим се после члана 30. додају називи чланова и чл. 30а до 30г на Предлог закона о уређењу тржишта пољопривредних производа због негативног мишљења Министарства финансија на поменути амандман.

Одбор је једногласно прихватио овај предлог.

У дискусији су учествовали народни посланици Маријан Ристичевић и Милија Милетић.

Пошто других питања и предлога није било, седница је закључена у 9,20 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

 Бранка Златовић Маријан Ристичевић